AIŠKINAMASIS RAŠTAS

Dėl savivaldybės turto perdavimo patikėjimo teise valdyti, naudoti ir disponuoti juo

**1. Parengto tarybos sprendimo projekto tikslai ir uždaviniai**

Molėtų rajono savivaldybės administracija, vykdydama projektą „Molėtų kultūros namų pastato (Molėtų kultūros centro, Molėtų krašto muziejaus, Molėtų rajono savivaldybės viešosios bibliotekos), Inturkės g. 4, Molėtai rekonstravimas“ (toliau – Projektas), už projekto lėšas nupirko ilgalaikį ir trumpalaikį materialųjį turtą, kuris skirtas Molėtų kultūros centro ir Molėtų krašto muziejaus veiklai. Turtas įsigytas iš valstybės ir savivaldybės biudžetų lėšų. Molėtų rajono savivaldybės administracijos direktoriaus 2019 m. gegužės 31 d. įsakymu Nr. B6-444 „Dėl Molėtų rajono savivaldybės turto pripažinimo nereikalingu savivaldybės administracijos funkcijoms vykdyti“ turtas pripažintas nereikalingu administracijos funkcijoms vykdyti. Taip pat gautas Molėtų r. Giedraičių Antano Jaroševičiaus gimnazijos direktoriaus 2019 m. gegužės 30 d. įsakymas Nr. V-40 „Dėl mokyklinio autobuso pripažinimo nereikalingu Giedraičių Antano Jaroševičiaus gimnazijos funkcijoms vykdyti“, kuriuo mokyklinis autobusas IVECO DAILY pripažintas nereikalingu gimnazijos funkcijoms vykdyti. Molėtų rajono savivaldybės administracija siūlo minėtą autobusą perduoti Molėtų r. kūno kultūros ir sporto centrui.

Parengto sprendimo projekto tikslas – perduoti Savivaldybei nuosavybės teise priklausantį ilgalaikį ir trumpalaikį materialųjį turtą Molėtų kultūros centrui, Molėtų krašto muziejui ir Molėtų r. kūno kultūros ir sporto centrui patikėjimo teise valdyti, naudoti ir disponuoti juo.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 13 ir 29 punktai, 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 ir 2 dalys.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – perduotas turtas bus naudojamas pagal paskirtį ir bus naudotojo prižiūrimas.

Neigiamų pasekmių nenumatoma.

**4. Priemonės sprendimui įgyvendinti**

Priėmus sprendimą, bus parengtas turto perdavimo ir priėmimo aktas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų rajono savivaldybės administracija.